Ժամանակին մեզ Սփյուռքից հեռու էին պահում հենց բոլշևիկները: Եթե սխալվում եմ՝ ուղղեք ինձ: Իսկ այսօր իմ արցախցի գործընկերն է ասում, համոզում, փորձում ապացուցել, որ, օրինակ, Հայ դատի ԱՄՆ հանձնախումբը մի մեծ բան չի արել՝ ԱՄՆ կոնգրեսի 36 անդամի հավաքելով Կոնգրեսի հայկական հարցերով համանախագահ Ֆրենկ Փալոնեի շուրջը, որպեսզի ԱՄՆ ներկայացուցիչների պալատին համոզեն՝ որոշում ընդունել Հայաստանին և Արցախին 70 միլիոն դոլարի օգնություն հատկացնելու մասին: Իսկ ամենահետաքրքիրն էլ այն է, որ Վահրամ Աթանեսյանին գումարը քիչ է թվում: Ասում է՝ այդ գումարը հայ օլիգարխները միայն հանգստանալու վրա են ծախսում: